b'\n_START_ARTICLE_\nJude\xc8\x9bul Alba (interbelic)\n_START_SECTION_\n\xc3\x8entindere\n_START_PARAGRAPH_\nJude\xc8\x9bul se afla \xc3\xaen partea central-vestic\xc4\x83 a Rom\xc3\xa2niei Mari, \xc3\xaen sud-vestul regiunii Transilvania. Teritoriul s\xc4\x83u cuprindea partea central\xc4\x83 a actualului jude\xc8\x9b Alba. Se \xc3\xaenvecina la vest cu jude\xc8\x9bul Hunedoara, la nord cu jude\xc8\x9bul Turda, iar la est cu jude\xc8\x9bele Sibiu \xc8\x99i T\xc3\xa2rnava Mic\xc4\x83.\n_START_SECTION_\nStem\xc4\x83\n_START_PARAGRAPH_\nStema jude\xc8\x9bului interbelic Alba este reprezentat\xc4\x83 de un legionar roman de argint, pe fond albastru, st\xc3\xa2nd \xc3\xaen picioare \xc8\x99i \xc8\x9bin\xc3\xa2nd \xc3\xaen m\xc3\xa2na dreapt\xc4\x83 o lance de argint, iar \xc3\xaen m\xc3\xa2na st\xc3\xa2nga un scut negru cu inscrip\xc8\x9bia V.R.R. (Virtus Romana Rediviva).\n_START_SECTION_\nPopula\xc8\x9bie\n_START_PARAGRAPH_\nConform datelor recens\xc4\x83m\xc3\xa2ntului din 1930 popula\xc8\x9bia jude\xc8\x9bului era de 212.749 de locuitori, dintre care 81,5% rom\xc3\xa2ni, 11,3% maghiari, 3,6% germani, 1,8% \xc8\x9bigani, 1,4% evrei \xc8\x99.a. Sub aspect confesional popula\xc8\x9bia era format\xc4\x83 din 50,1% ortodoc\xc8\x99i, 31,6% greco-catolici, 7,5% reforma\xc8\x9bi (calvini), 3,4% romano-catolici, 3,3% evanghelici (lutherani), 1,2% unitarieni \xc8\x99.a.\n_START_SECTION_\nMediul urban\n_START_PARAGRAPH_\n\xc3\x8en 1930 popula\xc8\x9bia urban\xc4\x83 a jude\xc8\x9bului era de 33.365 locuitori, dintre care 58,8% rom\xc3\xa2ni, 23,0% maghiari, 8,2% germani, 6,2% evrei, 1,6% \xc8\x9bigani \xc8\x99.a. Din punct de vedere confesional or\xc4\x83\xc8\x99enimera era alc\xc4\x83tuit\xc4\x83 din 38,3% ortodoc\xc8\x99i, 21,4% greco-catolici, 14,7% reforma\xc8\x9bi (calvini), 7,2% evanghelici (lutherani), 6,5% mozaici \xc8\x99.a.'